Hunermend Mîkaîl Aslanî hesabê xo yê medyaya sanale ra da eşnawitene ke ey albumê xo  ''Rû bi Rû'' yo ke do aşma sibate de  bivejîyo, yewna deyîra Rencber Ezîzî vata û vîdeoyê ci pare kerd.
Mîkaîl Aslan û Cemîl Koçgîrî pîya  deyîra Zim û Zim ya Rencber Ezîzî vate. Vîdeoyî platformanê dîjîtalan de cayê xo girewt.
Mîkaîl Aslanî seba ke paştî daye ci birayê Rencber Ezîzî Hasan Berdibek û seba ke hetê ziwanî ra paştî daye ci Seyîdxan Kurijî rê spas kerd.
Mîkaîl Aslanî verî zî deyîrê ''Dilo Dilo'' û '' Way Way Nînna'' yê  Rencber Ezîzî vatbî û nê wird deyîran zaf eleqeyo pîl antbi xo ser.
